cyanic-selkie/wikianc huggingface dataset:
Blekingiae Comitatus
Blekingiae comitatus (Suecice Blekinge län) est comitatus Sueciae meridianae 2931 chiliometrorum quadratorum et 159,367 incolarum, censu anno 2017 habito. Caput eius est Karlskrona; aliae oppida sunt Caroli Portus (Karlshamn) et Ronneby. Eosdem fines habet ac provincia Blekingiensis. Est minima ex Sueciae comitatibus.
Sanctus Gildasius Ruiensis
Sanctus Gildasius Ruiensis vel Ruesium (Francogallice Saint-Gildas-de-Rhuys, Gallonice  , Britonice Lok-Weltaz aut Sant-Weltaz) est commune 1649 incolarum (anno 2008) praefecturae Mariculi in Franciae occidentalis regione Britannia Minore.
Fulton Comitatus (Arcansia)
Fulton Comitatus  (Anglice:   Fulton County) est Arcansiae comitatus in Civitatibus Foederatis Americae 11642 incolarum (anno 2000). Comitatus, cuius caput est urbs Salem, die 21 Decembris 1842 creatus est. In hoc comitatu minima pars incolarum (accurate 1.5 %) haud Anglice domu loquitur.
Voreqe Bainimarama
Josaia Voreqe Bainimarama, nomine communi Frank Bainimarama (ad Kiuva provinciae Tailevu in insula Viti Levu natus die 27 Aprilis 1954) est politicus et dux classium Vitiorum. Bis officium praesidis patriae per tyrannidem usurpavit, a die 29 Maii 2000 usque ad 13 Iulii 2000 et ab 5 Decembris 2006 ad 5 Ianuarii 2007. Hoc die, officio praesidis relicto, se primum ministrum proclamavit; insuper ab anno 2008 usque in 2009 minister a rebus externis fuit. A die 22 Septembris 2014, nova lege de re publica promota, comitiis habitis, primus minister de iure meret.
Absolutivus
Absolutivus, breviter ABS, est casus grammaticus linguarum ergativarum, quo designantur:
Subiectum verbi transitivi ergativo casu notatur. Lemmata nominalia lexici absolutivo notantur, sicut mutil 'puer'. Absolutivus suo exitu caret, sicut nomina propria linguae Vasconicae:
Sin autem de nomine substantivo in oratione adhibito agitur, absolutivus articulo -a miscetur:
Cum autem verbum praedicatum transitivum est, ut ikusi ('videre'), absolutivo obiectum designatur, ergativo (-ak) subiectum:
Enele Sopoaga
Enele Sopoaga (natus die 10 Februarii 1956) est politicus Tuvalus.
Frater maior natu Saufatu Sopoanga primus minister ab anno 2002 ad 2004 meruit. Enele Sopoaga, in insula Nukufetau natus, alumnus est universitatis Oxoniensis, ubi rebus diplomaticis studuit, et universitatis Sussexiensis ubi gradum magistri anno 1994 ascendit. Ab anno 1980 usque in 1996 apud ministeria nonnulla regiminis Tuvaluensis operam dedit. Legatus patriae apud Nationes Unitas ab anno 2001 usque in 2010. A die 16 Septembris 2010 aud parlamentum Tuvaluense legatus, minister a rebus externis statim factus est, quod munus usque in diem 24 Decembris eiusdem anni tantum retinuit, primo ministro usque ad hunc diem Maatia Toafa. Cui successore Willy Telavi ex officio mox eiecto, Enele Sopoaga ipse primus minister ad interim die 1 Augusti 2013 creatus est. Comitiis victor die 10 Aprilis 2015 in hoc officio confirmatus est.
Apud concilia climatica Nationum Unitarum orator pro ipso Tuvalu et pro civitatibus insulanis provectibilibus Pacificis esse solebat iam anno 2009, concilio Hauniae habito, anno 2010 ad Cancún, anno 2015 Lutetiae.
Alfredus Rosenberg
Alfredus Ernestus Rosenberg (natus die 12 Ianuarii 1893 Revaliae, hodie Tallinn in Estonia tunc urbe ad Imperium Russicum pertinente – supplicio affectus est die 16 Octobris 1946 Norimbergae) fuit vir publicus nazista qui magnam partem in holocausto habuit, id est in stragibus Iudaeorum inter tyrannidem Nazistam, quia regiminis doctrinae de odium phyletico creavit et promulgavit.
Iuventus et munus
Rosenberg, qui origine Theodisca in Revalia natus est, ibi et ad annum 1910 gymnasium frequentabat. Tum Revaliae et Moscoviae architecturae studebat.
Bjerkreim
Bjerkreim est Norvegiae commune 2775 incolarum (anno 2012) in provincia Rogaland.
Alfredus Rosenberg
Familia
Rosenberg anno 1915 uxorem primam duxit, cum qua anno 1923 divortium fecit. Eodem anno secundam duxit, e qua habuit filiam et filium, qui autem mox mortuus est. 1930. Quod filia de Rosenberg Irenem Irenem natus in Lipsiae in perpetuum tecum moratur in terra mortua sunt in 1994, relinquens filium. Sublimari filium suum per vitam Poland, Tytus L Rosenberg natus est anno 1974
Magistratus publicus
Anno 1930 primo legatus Dietae Imperii Germanici electus est et ad 1945 mansit. Anno 1941, postquam Germania Unionem Sovieticam agressa est, Rosenberg Administer Imperii Occupatarum Regionum Orientis nominatus est et hoc officio multa crimina in incolas Russiae imperabat.
Iudicium
Anno 1945 Rosenberg apud Flensburgum ab Alligatis captus est et anno 1946 inter praeclarum iudicium Norimbergensem contra nazistas Rosenberg in ius vocatus est et die 1 Octobris capite damnatus est.
Curtis Sinna
Curtis Sinna seu Sinna (alia nomina: Sinna Laudensium, Sinna Laudensis) (Italiane: Senna Lodigiana) est oppidum Italiae et municipium, circiter 2 000 incolarum, in Regione Langobardia et in Provincia Laudensi situm. Incolae Sinnenses appellantur.
Historia
Curtis Sinna conditus est vicus altus mediaevalis. Nomen vici in aetate Caroli Magni oritur.
In pago Curtis Sinnae, iuxta transitum Padi, viam Francigenam transebat, quae in Aevo Medio peregrinos Romam duxit.
Ochota
Ochota (Russice Охота) est flumen in Asia, in territorio Fortuniano Foederationis Russicae. In montibus Suntar Chaiata incipir, 393 chiliometra patet et, prope ad urbem veterem Ochotium, in mare Ochotense effunditur. Nomen de vocabulo Evenensi okat, flumen, derivatum est.
Calhoun Comitatus (Illinoesia)
Calhoun Comitatus (Anglice:  Calhoun County) est Illinoesiae comitatus in Civitatibus Foederatis Americae 5089 incolarum (anno 2010). Comitatus, cuius caput est urbs Hardin, die 10 Ianuarii 1825 creatus est. In hoc comitatu minima pars incolarum (accurate 2.6 %) haud Anglice domu loquitur.
Ochota
Delkiu Ochotensis flumen, Ochotae accola maximus, est unus fluviorum, bifurcationem veram habentium; nam aquae rami Delkiu alterius, qui Delkiu Kuisudunensis nuncupatur, per Kuisudun flumen et Indigircam in Oceanum Arcticum flluunt. Delkiu vox Evenkensis bracas significat.
Claudius Gothicus
Claudius (II) Gothicus aut accurate Marcus Aurelius Claudius Gothicus (Sirmii in Pannonia scilicet die 10 Maii anno 214 aut 219 natus - propter pestis pestem vere anno 270 obiit) fuit ab anno 268, cum caedi decessoris eius Gallieni auxilium dedit usque ad annum 270 imperator Romanus.
Pugna apud Naissum
Anno 268 imperator Claudius Gothos, qui in Graeciam in vaserunt, apud Naissum urbem pugna vicit et ita cognomen Gothici adeptus est.
Proelium ad Benacum lacum
Paucis mensibus post Alamannos apud Benacum Lacum proelio vicit.
Consilia
Claudius Gothicus senatores legatos non ad expeditiones militum adhibuit, quod factum hominibus ignobili loco natis valde placuit.
Urbinum
Urbinum  (alia nomina: Urvinum, Urbinum Hortense , posterius etiam Urvinum Mataurense appellatum) (Italiane Urbino) est Urbs et municipium Italicum, circiter 15 080 incolarum, in Regione Marchia Anconitana situm, et caput, cum Pisauro, Provinciae Pisaurensis et Urbinatis. Urbani Urbinates appellantur, adiectivum autem rerum Urbinas,-atis est, postea etiam Urbinatensis ,-e (Urvinas,-atis est, postea etiam ''Urvinatensis,-e).
Urbini sita est praeclara universitas studiorum.
Historia
Aetate Romana, Urbinum parva fuit urbs, sed Aevo Medio et saeculis XV ad XVII urbs opulentissima et caput Ducatus Urbinatis anno 1443 conditi facta est, cum Eugenius Papa IV Oddantonium II ducem Urbini fecit. Praeclarissimus inter Urbinates duces fuit Oddantonii successor Fridericus III Feltrius.
Ruina ducatus coepit anno 1523, cum caput ducatus in Pisaurum translatum est.
Anno 1626, ducatus Urbini a Papa Urbano VIII dominio pontificio adiunctus est.
Ecclesia Catholica Romana
Urbinum una, cum Urbania et Fano Sancti Angeli in Vado, est sedes episcopalis metropolitana, cuius nomen est Archidioecesis Urbinatensis-Urbaniensis-Sancti Angeli in Vado.
Fractiones
Canavaccio, Ca' Mazzasette, Castelcavallino, Gadana, Mazzaferro, Miniera, Montecalende, Montesoffio, Pallino, Pieve di Cagna, San Marino, Schieti, Scotaneto, Torre San Tommaso, Trasanni, Villa di Schieti.
The Avengers (pellicula 2012)
The Avengers est pellicula a societate Marvel Studios parata, quae in theatris anno 2012 divulgata est.
Argumentum
Tesseract portam aperit ubi ingreditur infestus deus Loki inrupturus mundum. Unoculus Nick Fury in castello volato manum superherois componit mundum defendum appellatam "The Avengers" quae sunt Iron Man, sagittarius 'Hawkeye', emissarius Black Widow feminae, Captain America, Thor et viridis gigas Hulk. Loki verberatur a Hulk apprehenditurque a Thoro fratre eius et reportatur ad mundum originis poena dandum.
Exordium 1812
Annus 1812, Apertura Sollemnis, Op. 49, vulgo Apertura 1812 et Exordium 1812 appellata, est apertura musica in Es-dur a Petro Čajkovskij compositore Russico anno 1880 composita ad Francicam incursionem in Imperium Russicum anno 1812 et prosperum responsum Russicum Grandi Exercitui Napoleonis commemorandum. Musica La Marseillaise et hymnum nationalem Russiae citat, et in ea cannones campanaeque ecclesiasticae instrumentis musicis prosunt. Primum die 20 Augusti 1882 acta est.
Edictum Potestampiense
Edictum Potestampiense 29 Octobris (stilo vetere, stilo novo 6 Novembris) anno 1685o a Friderico Gulielmo Electori Brandenburgensi Magnus congnominato proclamatum est.
Iva annua
Iva annua (binomen a Linnaeo anno 1753 statutum) est species Asteracearum olim propter grana edulia in partibus orientalibus Americae septentrionalis culta. Pars esse censetur complexus agrarii orientalis. Zea mays in eandem regionem recentius introducta, Iva annua haud iam colitur.
Uncia (pondus et nummus)
Apud antiquos Romanos uncia erat mensura (longitudinis, areae, ponderis...) duodecimam partem praecipuae unitatis valens. Item fuit nummus aeneus duodecimam partem assis valens, praecipue tertio saeculo a.C.n. signatus. Post imperium Romanum quoque in pluribus regionibus Europae uncia remansit mensura ponderis tralaticia, ita ut hodieque pretium unciae auri ceterorumque metallorum pretiosorum toto orbe terrarum in mercatibus quotidie aestimatur.
De mensura
Romani unciam ut mensuram usurpabant inter alia :
De nummo
Tertio saeculo a.C.n. ineunte cum Romani aes grave conflare coeperunt, quae prima eorum res nummaria fuit, as ob id ipsum libralis dictus libram aeris pendebat, uncia vero duodecimam partem eius, id est circiter 27gr. Uncia globulo unico valorem declarante cognoscebatur, eodem modo quo sextans duobus globulis, quadrans tribus, triens quattuor signati erant quia duas, tres vel quatuor uncias pendebant et valebant. Divisiones quoque semuncia et quartuncia nonnumquam emissae sunt.
In magno discrimine secundi belli Punici paucis annis assis pondus sexiens imminutum est ita ut as sextantarius dictus sit et circiter 54gr. pependerit. Circa 200 a.C.n. etiam unciarius factus est. A quo tempore uncia, qui minimus et vilissimus nummus factus erat (paulo plus quam 2 gr. pendere debebat), raro percussus est.
Post annos circiter 230/225 a.C.n. notae unciae fuerunt caput galeatum deae Romae ex una parte, ex altera parte prora navis : quae uncia assi gemino capite dei Iani signato respondebat. Antea aliae notae fuerunt : granum hordei, articulus digiti...
Minimi pretii nummus erat uncia, unde poeta comicus Terentius de peculio loquitur quod servus quidam unciatim, id est paulatim et aegre
Temporibus modernis
Medio aevo non iam duodecimam sed plerumque sedecimam partem librae uncia valebat ; at aliud alibi pondus librae et unciae fuit : itaque cognomine geographico definiebatur : exempli gratia libra Parisiensis. Hodieque uncia quaedam 28gr.349 valens (nota oz) apud quasdam nationes anglice loquentes, quae fuerunt partes imperii Britannici, in usu cotidiano usurpatur, etiamsi ubique decimalis ratio grammaque in publicis rebus magis in dies dominatur.
In auro et metallis pretiosis uncia mensura internationalis est, quae valet 31gr.1034768. Uncia Trecensis dicitur ab urbe Trecis, et duodecimam partem hodie inusitatae librae Trecensis pendet.
Henricus Valesius
Henricus Valesius (Francogallice Henri de Valois); natus 1603; mortuus 1676) fuit philologus et editor operum Graecorum praecipue de rebus ecclesiasticis tractantium quas cum versionibus Latinis a se scriptis munivit.
Eigersund
Eigersund est Norvegiae commune 14475 incolarum (anno 2012) in provincia Rogaland.
Fictionalismus
Fictionalismus est notio in philosophia quae affirmat dicta quae mundi videntur descriptiones non sic construi, sed potius exempla fictionis intellegi debere, ad rem tractandam veram ad verbum ("fictio utilis") simulantia. Duo flumina fictionalismi magni momenti sunt fictionalismus modalis, a Gideone Rosen confirmatus, qui dicit mundos qui fieri possunt, num exsistant an non neglegens, pars sermonis utilis esse posse, et fictionalismus mathematicus, a Hartry Field confirmatus, qui dicit de numeris aliisque rebus mathematicis sermocinari nihil nisi commodium ad scientiam faciendam esse. Etiam in meta-ethica est positio par, fictionalismus moralis appellata, a Ricardo Joyce suasa. Multae fictionalismi varietates hodiernae ab operibus Kendall Walton in aesthetica moventur.
Fictionalismus in saltem tribus thesibus consistit:
8144 Hiragagennai
8144 , olim designationibus 1982 VY2, 1986 PU2, et 1989 CQ8 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Hiroki Kosai et Kiichirō Furukawa, astronomis apud Observatorium Astronomicum Tokii (Statio Kiso) versatis, repertus est.
Garland Comitatus
Garland Comitatus  (Anglice:   Garland County) est Arcansiae comitatus in Civitatibus Foederatis Americae 88068 incolarum (anno 2000). Comitatus, cuius caput est urbs Hot Springs, die 5 Aprilis 1873 creatus est. In hoc comitatu quasi vigesima pars incolarum (accurate 4.8  %) haud Anglice domu loquitur.
Unio radiodiffusionis Europaea
Unio radiodiffusionis Europaea (URE) (scilicet Anglice: European Broadcasting Union, sigla: EBU) est consociatio plurimarum societatum radiodiffusionis Europaearum, die 12 Februarii anno 1950 constituta. Cantus Eurovisionis Certamen unionis est celeber. Et socius Unionis Internationalis Telecommunicationis est.
Anno 2022 Russia statu socii invasionis in Ucrainam causa privata est.
Prosa (dea)
Prosa fuit dea Romana partûs, cuius potestatem Varro sic explicavit: "Carmentes, quarum altera Postverta cognominatast, Prosa altera, a directi perversique partus et potestate et nomine". An Prosa eadem fuisse ac Porrima (seu Antevorta), quae in aliis rebus comes Postvertae fuisse dicitur, non liquet.
Mare Ochotense
Mare Ochotense (Russice: Охотское море, tr. Ochotskoe more) est mare Oceani Pacifici. Area huius maris est 1603 milia chm², profunditas mediocris 1780 m, maxima autem 3916 m est.
Nomen
Nomen ex Ochota fluvio accepit. Mare Penschinicum interdum Latine mare omne nominabatur, quod nomen hodie sinus unicus maris Penschinicus vel Penzhinensis retinet.
Situs
Ab oceano a Camtschatca paeninsula et insulis Curilensibus Esoniaque separatum est; inter mare Ochotense et mare Iaponicum Sachalina insula sita est. Freto Tatarico et freto Nevelskii et freto Laperousii cum mari Iaponico coniunctum est, permultis fretis inter insulas Curilenses cum Oceano. Litora Russiae et Iaponiae circumluit.
Res geographicae
Sinus Schelechovii est sinus maris Ochotensis maximus. Pars sinus septentrionalis a paeninsula Taigonos (Taigae nasus) in duo sinus separatur, sinum Gizhigensem, in quem Gizhiga flumen influit, et sinum Penzhinensem , in quem Penzhina flumen aquas fert.
Insulae Schantaricae et insulae Iamenses in mari Ochotensi sitae sunt.
Flumen maximum in mare Ochotense influens est Amur. Ceterorum fluviorum Ochota nominanda est.
Saeculis a XVI ad XVIII ab Aldano per Maiam accolam eius et Iudomam accolam Maiae iter a Lena ad mare Ochotense fuit: nam ab initiis Iudomae tractus navium ad Uracum fluvium, in mare Ochotense se effundentem, ducebat.
Dzhugdzhur iugum secundum litus Ochotense stant et saepe flumina, quorum fontes brevissime a mari distant, in Oceanum Glacialem aquas ferunt.
Urbes litorales
Magadanum est urbs ad litus sita et portus maris Ochotensis maxima; alter portus magnus est Nicolaopolis ad Amurem. Ochotium urbs regionis antiquissima etiam portus Ochotensis est.
Dalecarlia
Dalecarlia  (Suecice: Dalarna) est provincia historica Sueciae, cuius multitudo est 276 289 hominum et area 29 086 km².
Subdivisio
Municipalitates (Suecice: kommuner) Dalecarliae sunt:
Eduardus Lear
Eduardus, vulgo Edward Lear (iuxta Holloway Middelsexiae natus die 12/13 Maii 1812; ad Villam Matutiam Italiae die 29 Ianuarii 1888 mortuus) fuit poëta, musicus et pictor avium Anglicus, tempore suo et apud posteriores Carminum Limericorum ludicrorum compositor laudatissimus sed propter topia inter artium amatores celeber.
272
Eventa
Bellum imperatoris Aureliani contra Palmyrenses et finis imperii Palmyrani
Mortui
Cassius Longinus philologus et philosophus scholae neoplatonicae adhaerens, ut Zenobiae adiutor consiliorum, supplicio affectus est.
Pappus
Pappus (a Graeco pappos 'pappus') in arte herbaria (botanice) est pars floris compositi orbem radiumque habentis (praecipue in familia Asteracearum), quae floris fundum cingit, modo calycis in flore non composito. Pappi in conspectu ad aristas, saetas, squamas, vel dentes accedunt, sed saepissime sunt perparvi, et ab oculo nudo videri non possunt.
Dalia
Dalia vel Daleburgum (Suecice: Dalsland) est provincia historica inter occasum Solis et meridiem Sueciae.
Communia
Provinciae a his communibus constitutae sunt:
Et a his communium parte:
Saint-Jacques-d'Atticieux
Saint-Jacques-d'Atticieux est commune Francicum 255 incolarum (anno 2010) praefecturae Ardescae in regione Rhodano-Alpibus.
Saint-Gorgon (Mariculum)
Saint-Gorgon (Britonice Sant-Kogo) est commune 332 incolarum (anno 2007) praefecturae Mariculi in Franciae occidentalis regione Britannia Minore.
Brancourt-en-Laonnois
Brancourt-en-Laonnois est commune Francicum 692 incolarum (anno 2011) praefecturae Axonae in regione boreali Picardia.
Amos Ivo Root
Amos Ivo Root (natus Amos Ives Root, 1839–1923) fuit negotiator Ohiensis qui novas apiculturae rationes per saeculum undevicensimum exeuns excogitavit, aetatem cum apicultura partes magni momenti in oeconomia multorum communium in America Septentrionali egit. Societatem commercialem condidit, quae ad praesentem superest. Ob suum amplum noscendi studium fuit solum spectator et testis qui commentarios vulgavit de volatibus prosperis a fratribus Wright in aeroplanis in Ohio annos 1904–1905 factis.
Cursus
Root opifex gemmarum primum fuit, cum apiculturam annis vicensimis natus ut oblectamentum susciperet. Inter sua inventa maiora fuit ratio mellis messi sine alveario destructo. Factus est homo apiculturae peritus intra et extra Civitates Foederatas et negotiator dives.
Societatem mercatoria Medinae anno 1869 condidit ad manu facienda alvearia et instrumenta apiculturae. Societas summo successu quattuor onerarios instrumentorum apiculturae carros per diem emittebat.
Root, fides Christianas firmiter habens, scripsit de societate suae aetatis in Gleanings in Bee Culture, periodicum quod ipse condidit. Liber ABC of Bee Culture, anno 1879 primum prolatus, iam reficitur nomine "The ABC and XYZ of Bee Culture" ('Initium et finis apiculturae') Root societatis duce, clavile in fabrica inauguratum est, et libera hominum detentorum intervalla iussa sunt. Per intervalla, hymni cantabantur, et homines detenti prohibiti sunt visitare tabernam propinquam.
Saeculo exeunte, societas coepit venumdare instrumenta apiculturae a competitore Dadant and Sons, Inc facta. Conatus autem infelix diremptus est. Societas anno 1928 candelas manufacere coepit, cum presbyter loci candelas qualitatis optimae peteret. Opus instrumentorum apiculturae imminutum et postremo finitum est.
Societas, nunc Root Candles appellata, iam posseditur a familia Root et a suo pro-pronepote administratur. Pondus societatis in suo domicilio urbano videtur in nomine deliciarum Scholae Superioris Medinensis: "Battling Bees" ('Apes pugnantes').
Root et fratres Wright
Root, novae technologiae semper studiosus, operam fratribus Wright magnopere dedit postquam in diario incertas legit relationes de eorum volatibus et experimentis anno 1903 ad Kitty Hawk Carolinae Septentrionalis et anno 1904 ineunte in Ohio.
Noscendi machinarum volantium studium cum impetu animo pro autocineto miscuit, alio invento recente, et sua Oldsmobile "runabout" exemplar anni 1903, quod paene 200 milia per vias asperas a Medina ad Dayton (Ohii), patriam Wrightianam, invectus est, ut plus disceret de experimentis volandi sperans. Die 20 Septembris 1904 observabat cum Wilbur Wright primum circulum in aeroplano conficeret. Commentarium de hac confectione pro Gleanings periodico suo scripsit, sed divulgationem fabulae usque ad Ianuarium proximum tardavit, fratribus ex animo implorantibus. Nonnullos volatus alios ut videtur spectatit. Relatio et scripta insequentia fuerunt solae spectatoris et testis relationes divulgatae quae ad prosperos fratrum Wright volatus in Huffman Prairie, agro pascuo prope Dayton, ubi fratres primum aeroplanum utile evolverunt. Root magazinae Scientific American relata obtulit, sed nullum accepit responsum. Sui commentarii subiecerunt inventum fratrum Wright profundas effecturum esse mutationes:
Amicitia cum Helena Keller
Root operam dedit progressui educationis puerorum caecorum et surdorum et ad illum conatum adiuvit. Quo facto, litteras paginarum quattuor a Helena Keller scriptam accepit, quae gratias ei pro benevolentia et adiumento egerunt. Eius amicus residua vita mansit.
Finnøy
Finnøy est Norvegiae commune 2945 incolarum (anno 2012) in provincia Rogaland.
Grant Comitatus (Arcansia)
Grant Comitatus  (Anglice:   Grant County) est Arcansiae comitatus in Civitatibus Foederatis Americae 16464 incolarum (anno 2000). Comitatus, cuius caput est urbs Sheridan, die 4 Februarii 1869 creatus est. In hoc comitatu minima pars incolarum (accurate 2.2 %) haud Anglice domu loquitur.
Polygonum erectum
Polygonum erectum (binomen a Linnaeo anno 1753 statutum) est species plantarum Polygonacearum olim in America septentrionali culta. Pars habetur complexus agrarii orientalis.
Gestricia
Gestricia (Suecice: Gästrikland) est provincia historica in ora oriente Sueciae.
Postverta
Postverta seu Postvorta fuit dea Romana. Ovidius auctor est Porrimam et Postvertam cum Carmenta ex Arcadia effugisse ("sive sorores sive fugae comites"), et in Carmentalibus feriis bis mense Ianuario celebratis (11 et 15 Ianuarii) a precantibus commemoratas esse; Postvertam de rebus futuris cecinisse censeri. A quibusdam enim inter Camenas enumeratur. Nec dissimiliter Macrobius de deabus comitibus explicat: "ad Prudentiam regis sollertiamque referendum est qui et praeterita nosset et futura prospiceret; sicut Antevorta et Postvorta, divinitatis scilicet aptissimae comites, apud Romanos coluntur".
Varro autem omnino aliter narravit: "Carmentes, quarum altera Postverta cognominatast, Prosa altera, a directi perversique partus et potestate et nomine".
Archipelagus Bismarckianus
Archipelagus Bismarckianus, vel Archipelagus Bismarckensis, vel Archipelagus Bismarckiensis, vel fortasse solum Archipelagus Bismarck, est grex insularum boreorientali Novae Guineae litori in Oceano Pacifico occidentali obiectarum, pars Regionis Insularis Papuae Novae Guineae.
Historia
Primi archipelagi indigenae abhinc annorum circa 33 000 ex Nova Guinea continentali advenerunt, aut in navibus trans Mare Bismarckianum, aut in ponte terrestre ad tempus ab elevatione crustae Telluris creato. Inter advenas recentiores, abhinc annorum fere 5000, fuerunt homines culturam Lapitensem ferentes. Primus Europaeus qui regionem attigit fuit Gulielmus Schouten, explorator Nederlandicus, qui anno 1616 advenit. Insulae erant liberae usque ad 1884, cum a Germania in dicionem protectoratus Novae Guineae Germanicae redactae essent. Regio ex Ottone von Bismarck, Cancellario Germanico, appellatur.
Die 13 Martii 1888, mons ignifer Insulae Ritter erupiens megatsunami effecit; paene 100 centesimae montis in oceanum ceciderunt, parvum lacum crateris relinquentes.
Bello mundano primo commoto, Vires Expeditionariae Classis et Exercitus Australianorum insulas anno 1914 ceperunt, et Australia deinde mandatum Societatis Civitatum pro insulis constitutis accepit; quae in dicione Australiana manebant—solum ab occupatione Iaponiana per secundum bellum mundanum interrupta—donec Papua Nova Guinea tandem anno 1975 liberata est.
Geographia
Archipelagus Bismarckianus plerumque insulas volcanicas comprehendit, quorum area terrestris est 49 700 chiliometrorum quadratorum. Insulae secundum provinciam administrativam hic digeruntur:
Transitus aquaticus inter insulas Novae Britanniae et Novae Hiberniae Canalis Sancti Georgii appellatur, ex Canali Sancti Georgii in Insulis Britannicis inter Walliam et Hiberniam sito.
Saint-Gravé
Saint-Gravé (Britonice Sant-Gravez) est commune 696 incolarum (anno 2007) praefecturae Mariculi in Franciae occidentalis regione Britannia Minore.
Saint-Gineis-en-Coiron
Saint-Gineis-en-Coiron aut Saint-Gineys-en-Coiron est commune Francicum 102 incolarum (anno 2010) praefecturae Ardescae in regione Rhodano-Alpibus.
Ludovicus Gulielmus Solís
Ludovicus Gulielmus Solís, vulgo plene Luis Guillermo Solís Rivera (natus in urbe Sancti Iosephi Costaricae die 25 Aprilis 1958) est politicus et a die 8 Maii 2014 praeses patriae.
Filius praeceptricis et sutoris, in suburbano urbis S. Iosephi pago educatus, Ludovicus Gulielmus Solís alumnus est universitatis Costaricensis ubi historiae, deinde universitatis Tulane Neo-Aurelianensis ubi rebus Latinoamericanis studuit. Breviter professor apud almam matrem Costaricensem, postea scholaris Universitatis Internationalis Floridensis operam dedit. Annis 1990 apud diarium La República Costaricense commentationes scripsit.
Pila Vasconica
thumb|Locus pro ludo pilae Pila Vasconica (Vasconice: Euskal Pilota vel breviter pilota; Hispanice: Pelota vasca; Francogallice: Pelote Basque) est grex ludorum Vasconici, qui in Vasconia, Navarra, Pago Vasconico, Rioiia atque ceteriis partibus Hispaniae Septentrionalis luduntur. Lusor Pilotari appellatur (pl. pilotareak).
Ludi pilarum
Sunt varii modi ludorum:
Phalaris caroliniana
Phalaris caroliniana (binomen ab Walter anno 1788 statutum) est species Poacearum olim in America septentrionali culta propter semina edulia. Pars habetur complexus agrarii orientalis.
Elector Magnus
Fridericus Gulielmus Elector Brandenburgensis Magnus cognominatus princeps elector fuit Brandenburgi. Natus 16 Februarii 1620 ad Spream coloniae Brandenburgicae, mortuus 9 Maii (stilo novo, 28 Aprilis stilo vetere) 1688 Potestampii. Societati fructiferae adhaesit.
Edicto Potestampiensi ca. quindedim vel viginti milia protestantium Francogallicorum in Francia bellis religiosis vexatorum in terram Brandenburgum appellavit ut rebus oeconomicis terrae bello tricennali vastatae auxilio sint.
In cippo inscriptum est id:
SATVR DEMVM GLOR(IAE) ET VITAE ANIMO INTEGER VIRIBVS FRACTVS SCEPTR(VM) PER SEMISECVL(VM) FERE GESTATVM PRIMIGEN(ITO) FIL(IO) ELECTORATVS HAERENDI TRADIDIT BID(VO) POST MORT(EM) PLACID(AM) ET BEATISS(IMAM) DEFVNCTVS DIE XXIX APRIL(IS) [stilo vetere] M. D. C. LXXXVIII VIXIT ANNOS LXVII MENS(ES) III DIES XXIII.
Cupido (discretiva)
Cupido est:
Saint-Germain (Ardesca)
Saint-Germain est commune Francicum 635 incolarum (anno 2010) praefecturae Ardescae in regione Rhodano-Alpibus.
Forsand
Forsand est Norvegiae commune 1245 incolarum (anno 2017) in provincia Rogaland situm.
Saint-Guyomard
Saint-Guyomard (Britonice Sant-Gwioñvarc'h) est commune 999 incolarum (anno 2007) praefecturae Mariculi in Franciae occidentalis regione Britannia Minore.
Castillio (discretiva)
Castillio -onis, Castilio -onis, Castellio -onis, etiam Castrum Leonis, Castionum significare possunt:
Catuna
Catuna (Russice Катунь, tr. Katun’; Altaice Meridionali Кадын, tr. Kadyn) est flumen in meridie Siberiae Occidentalis, in re publica Altai et territorio Altaico Foederationis Russicae.
Catuna 688 chiliometra patet, ut plurimum per montes Altaicos, quorum flumen principale est. Prope Biscum urbem cum Bia fluvio coniungit et Obium format.
Tschuia Catunae tributarius est.
Epistula
Epistula vel litterae vel sunt scripta quae ad absentes mittuntur, alicuius rei significandae gratia. Aliquando epistula, ipsa charta obsignata et alicui missa, distinguitur a litteris, sensu ipso in epistula contento. Ceterum alterum frequenter pro altero ponitur. Epistula brevis voce Graeca epistolium dici potest. Qui munere epistulas apportandi fungitur, epistolarius est. Hodie in locum epistularum in charta scriptarum succedunt cursus electronicus aliique modi communicationis electronicae.
Praeter utilitatem cottidianam, epistulae etiam proprietates artificiosas habere possunt, itaque sunt genus litterarum, hoc est, artium scriptoriarum. Aliquando auctor non solum eum cui epistula inscribitur, sed etiam vulgo vel posteritatem affatur. Epistula ergo etiam genus docendi esse potest, velut Senecae Epistulae morales ad Lucilium. Neque desunt, qui genere epistulae usi mythistoriam narrent, puta Goethius in libro Die Leiden des jungen Werthers ('Iuvenis Werther quae passus sit' ).
Inter praeclaras epistulas antiquas sunt epistulae Ciceronis (ad Atticum, ad Brutum, et aliae), et epistulae Pauli Tarsensis (ad Thessalonicenses, ad Corinthios, et aliae).
Helsingia
Helsingia nominatur:
8145 Valujki
8145 , olim designationibus 1983 RY4 et 1988 XS agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Ludmila Žuravlëva, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 8145 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Urbs Sancti Iosephi in Costarica
Urbs Sancti Iosephi in Costarica est caput omnis civitatis Costaricae.
Quintillus
Quintillus, accurate Marcus Aurelius Claudius Quintillus (natus die ignoto - necatus est aut sibi mortem conscivit anno 270), frater imperatoris Claudii Gothici, anno 270 post mortem Claudii a militibus eius imperator Romanus proclamatus est, sed breviter scilicet septuaginta septem dies regnavit.
Aliqui historici putant Quintillum, post quam Aurelianus imperator factus est, necatum esse, alii scribunt eum sibi mortem conscivit
Obelus
Obelus (Graece ὀβελός 'veru') est nota quaedam, quae varias figuras et varios usus habet. Apud antiquos nota critica vel virgula censoria, apud recentiores etiam nota typographica praesertim in divisione mathematica adhibita. Forma principalis tamquam verus iacentis ( — ) habet speciem, quae deinde variis appendiculis ditata est.
Virgula censoria
Zenodotus Ephesius (floruit anno circiter 280 a.C.n.) est, qui primus fertur obelo usus esse virgula censoria, qua dubios aut spurios versus Homeri expungeret. Eandem deinde notam Aristarchus (floruit exeunte saeculo III a.C.n.) usu recepit. Obelus in sinistro margine versus suspecti praenotari solebat, sicut in Il. 11.515, quem versum Aristarchus expungere voluit:
— ἰούς τ' ἐκτάμνειν ἐπί τ' ἤπια φάρμακα πάσσειν.
Obelus etiam cum variis appendiculis et in variis positionibus invenitur, sicut virgula inter puncta ducta (÷), qui lemniscus appellatur. Virgula autem cum puncto subnotato hypolemniscus ( –̣ ) est. Praeterea metobelus est, cuius forma varias figuras (q.s. :,  /. , ٪,  ܌ ) habet.
Crux critica ( † ), qua †verba dubia† in editionibus auctorum antiquorum notantur, hodie saepe obelus appellatur.
Sextus Iulius Caesar
Sextus Iulius S.f.L.n. Caesar (natus saeculo 3 aut 2 a.C.n., mortuus post annum 147 a.C.n.) vir publicus Romanus erat.
Gens
Sextus Iulius Caesar primus e gente patricia Iuliorum Caesarum consulatum assecutus est.
Cursus honorum
Sextus anno 170 legatus in orientali bello fuit. Anno 165 aedilis curulis erat atque anno 157 una cum Lucio Aurelio Oreste consulatum adeptus est. Anno 147 inter Achaios et Spartanos pacem componebat.
La Bouteille
La Bouteille est commune Francicum 499 incolarum (anno 2011) praefecturae Axonae in regione boreali Picardia.
Saint-Georges-les-Bains
Saint-Georges-les-Bains est commune Francicum 2'046 incolarum (anno 2010) praefecturae Ardescae in regione Rhodano-Alpibus.
Haugesund
Haugesund est Norvegiae commune 35099 incolarum (anno 2012) in provincia Rogaland.
Gothlandia
Gothlandia, Guthia, Gotlandia,  vel Gottlandia, ; (Suecice: Gotland) est provincia historica et insula Sueciae circa 57 000 incolarum (anno 2005) quae nuper pars Gothiae facta est. Insulae Gothia, Fårö, et alias minores comprehendit quae in Mare Baltico sunt. Caput est Visbia.
Welzheim
Welzheim est oppidum Germaniae et commune Badense-Virtembergense, circiter 11 000 incolarum, circa 800 km (via aerea) a Roma, 35 km a Stutgardia, 32 km a Ludovici Arce, 15 km a Gamundia distans.
Classico Imperii Romani tempore, hic locus pars provinciae Romanae Germaniae Superioris fuit, non procul ab terminis provinciae Raetiae et - extra Imperium - Germaniae Magnae ("Barbaricae"). Limes superior per oppidum ab meridie ad septentrionem duxit.
Situs oppidi
Welzheim in Germania, Badenia-Virtembergia, Silva Welzheimensi sita. Altitudo supra mare est 503 m. Flumen Lein urbem percurrit, deinde fluvio secundo apud Abtsgmünd in Cocheram fluit. Ad oppidum 24 vici minores pertinent.
Phrygana
Phrygana (n.pl., Graece Φρύγανα) virgulta frutectaque sempervirentia altitudine non plus quam unius metri nominantur, quae largas regiones Graeciae, Turciae et Cypri tegunt. In Hispania, Francia, Italia et in Maghrebia notio Garigue praevalet.
Welzheim
Medium aevum et Sacrum Romanum Imperium
Anno 1266 privilegium urbis tributum, quamquam annis posterioribus iterum vici nominatum est. Conscriptiones vetae olim nomina oppidi nominant: Wallenzin vel Wallinzin (anno 1181), Wallenzingen (1355), Walzen (1466) et Walzan (1473).
Die 13 mensis Iunii 1556 magnae oppidi partes arserunt (incendium oppidi primum).
Incendio die 5 mensis Septembris 1726 et magnae oppidi partes deletae sunt et est graviter laesa Ecclesia Sancti Galli (incendium oppidi secundum). Conciliabulum de novo aedificandum erat, quod anno 1731 factum est.
Poeta Iustinus Kerner inter annos 1812 et 1816 in Welzheim vivebat.
Germania Nazistica (1933–1945)
Annis 1935 – 1945 carcer Nazisticus ("KZ Welzheim") copiae vigilum tectorum civitatis (Gestapo) actus est. Annis 1937-1943 scriptor et adversarius nazismi Fridericus Schlotterbeck in carcere captivus est.
Castra Orientalia cum Porta Praetoria
Secundo limite Germanico superiore Romanos loco Welzheim bina castra aedivicaverunt. Porta praetoria castri Romani (Theodisce: Ostkastell) est pars UNESCO mundi hereditatis.
Museum oppidi
Anno 1981 domus olim decanati in museum conversa est. Invenitur in museo et exhibitio romana parva, quae limitis situm et cursum sicut reliquias ex tempore romano demonstrat.
Observatorium
Observatorium Welzheimense (Sternwarte Welzheim) annis 1991–1992 in tribus partibus aedificatum est. Noctibus nubibus carentibus oberservatorium apertum est. Luci excursio pedestris Planetenweg ("iter planetarum"), quod est 2 km longum, dimensiones systematis solaris nostri exhibet.
Scholae
Ab anno 2007 centrum scholarium (Schulzentrum Welzheim) e quinque scholis constat. Ceterum anno 2007 mensa scholaria (Christian-Bauer-Mensa) instructa esst.
Schola ubi lingua Latina docetur
Aliae scholae
Vici
Circum oppidum sunt quattuor et viginti vici minores:
Aëroportus
Aëroportus Stutgardiae circiter 40 km ad austro-occidentalem versus situs. Aëroportus Hallae Suevicae in septentrione (27 km) iacet. Campus aeronavium velivolarum semichiliometrum ad orientalem est.
Gallienus
Publius Licinius Egnatius Gallienus natus anno 218, inter obsidionem Mediolani mortem obiit anno 268, fuit socius imperii cum patre Valeriano ab anno 253 usque ad annum 260 et postea usque ad mortem solus rem publicam gerens imperator Romanus.
Familia
Gallienus nobili genere ortus est, mater eius Egnatia Mariniana fuit, filia senatoris. Cum uxore Salonina tres filios habuerunt Valerianum Iuniorem, Saloninum et Marinianum.
Res gestae
Posteris improbus proditus est, cum hodie sine dubio dici possit quin invidia senatorum potius, qui potentiam maiorem corrigendi habent, quam militum ambitio eum conciderit, cum multos graves milites ex ordine equestri aleretur. Invidiam Christianorum non augebat namque edicta patris in eos sustulit. Alia in parte est notus se rem militarem renovasse, ut fundamentum renovationis Diocletiano Constantinoque iaceret, cum copias militares mobiles peperit. Atque equites periti in Mediolano positi sunt. Alia in parte imperatori saepe obiciebatur eum cunctabundum esse imprimis contra Postumum, in Palmyram et extremos hostes, quamquam finem fluvii Danuvii summo successu defendere potuerat, sed imperium Galliarum praeter Raetiam non frangere in pugna vulneratus. Gallienus imperator modo Graeco vivendi deditus et arti et religioni antiquae. In formas religiosas et morum primi secundique saeculi reverti volebat; magis diu manebat in Urbe quam imperatores antea imprimis Caesares militum. Postea dicebatur haec aetas renatus Gallienianus, renatus antiquitatis.
Fontes
Gallienus in Historia Augusta memorabatur, quae maximus fons de hoc est, sed incerta, ficta et magna ex parte falsa. Qui mortem eius cupiverunt certe facta falsa faciebant, ut artes malae ingenii imperatoris praeberentur.
Facies imperatoris in nummis
duae imagines Gallieni: prima ostendit Caesarem coimperatorem secunda imperatorem solum.
Vides habitum aliis adulescentis in aliis nummis posteris viri.
Herdalia
Herdalia vel Herndalia (Suecice: Härjedalen) provincia Sueciae est. Finitimae comitiae Dalecarlia, Helsingia, Medelpadia, Iemtia sunt, praeterea Norvegia finitima est.
Florentiola (Aemilia-Romania)
Florentiola (etiam Florentia, Florentiola ad Ardam) (Italiane: Fiorenzuola d'Arda) est Urbs Italiae et municipium, circiter 15 350 incolarum, in Regione Aemilia-Romania et in Provincia Placentina sita. Urbani Florentiolani appellantur.
Historia
Florentiola statio in via Francigena fuit, quae in Aevo Medio peregrinos Romam duxit. In itinerario Sigerici, Florentiola, cum nomine Floricum, submansio XXXVII fuit.
Saint-Genest-Lachamp
Saint-Genest-Lachamp est commune Francicum 99 incolarum (anno 2010) praefecturae Ardescae in regione Rhodano-Alpibus.
Victoria (imperatrix Germaniae)
Familia
Mater eius Victoria regina Britanniarum fuit, pater Albertus de Gota. Die 25 Ianuarii 1858 Friderico III principi Borussiae nupsit. Cum eo octo liberos habuit, i.a. et Gulielmum, qui postea imperator ultimus Germaniae factus est.
Vita
Victoria, quae liberalibus consiliis instituta est, anno 1856 principem Fridericum cognovit, cui anno 1858 nupsit. Cum eo Berolinum movit. Anno 1861 Fridericus heres solii factus est, cum Gulielmus I pater maritu novus rex Borussiae successit. Imperio Germanico anno 1871 condito Fridericus nunc et heres Germaniae fuit. Sed cum Gulielmus I die 9 Martii 1890 mortuus esset, Fridericus III filius iam cancro Laryngis graviter aegrotus erat. Iam die 15 Iunii eiusdem anni mortuus est et Gulielmus II filius Victoriae ei successit. Propter consilia eius liberalia, quae etiam Fridericus maritus accepisset, Victoria multis Theodiscis, inter eos et Otho de Bismarck erat, displicuit. Gulielmus II matrem e palatio Potestampii pepulit. Itaque vidua in monte Tauno heriditate accepta palatium exstrui iussit, quod nomine mariti Friedrichshof (Lat.: Aula Friderici) nominavit. Ibi anno 1901 mortua est, paucos menses post matris mortem.
Sanctus Iacutus de Pinis
Sanctus Iacutus de Pinis (Francogallice Saint-Jacut-les-Pins, Britonice Sant-Yagu-ar-Bineg) est commune 1733 incolarum (anno 2017) praefecturae Mariculi in Franciae occidentalis regione Britannia Minore.
Sotena
Sotena seu Sotera  (deinde: Fanum Sancti Georgii et Fanum Sancti Georgii ad Ledegnanum) (Italiane: San Giorgio su Legnano) est oppidum Italiae et municipium, circiter 6 780 incolarum, in Regione Langobardia et in Urbe metropolitana Mediolanensi situm. Incolae Sotenenses appellantur.
Marcellus Kittel
Marcel Kittel (natus 11 Maii 1988) est Germanus birotarius certans, qui pro manu Argos-Shimanu certat. Victoriam in stationibus 1 et 10 Circuitus Franciae 2013 reportavit, et tuniculam flavam per stationem 2 gessit.<!--
Born in Arnstadt, Kittel made his Tour de France debut in 2012 when he was selected as leader of his team for the 2012 Tour de France, where he would compete for stage wins and the green jersey. However he withdrew an hour into stage 5, after suffering from a viral infection of the stomach and intestines from stage 2, the fourth retirement of the 2012 Tour. He bounced back in the beginning of August, when he won the first stage of the Eneco Tour, the first event in his return to racing. The only rider who was competitive with him in the final bunch sprint was Frenchman Arnaud Démare. After bad luck struck on stage 3, where he suffered a flat tyre with 5 kilometres to go, Kittel prevailed again on stage 4. He congratulated his teammates Tom Veelers and John Degenkolb for their work in the final kilometers, as they sheltered him from the wind before he propelled himself toward the finish line and the victory. At the end of 2012, as the cycling world was affected by the Lance Armstrong doping case revelations, Kittel took a vocal anti-doping stance by stating that he was "sick" of the people who still defended Armstrong in the cycling community.
In 2013, Kittel's team was promoted to the first division of the sport and was granted World Tour status. Kittel won the first stage of the Tour of Oman in a massive sprint, his first success of the season.
Palmarès
-->
Hjelmeland
Hjelmeland est Norvegiae commune 2807 incolarum (anno 2012) in provincia Rogaland.
Amor (deus)
Amor (Graece Eros), in mythologia Romana est filius Veneris et Martis, deus puerilis qui sagittis amorem in mentibus humanis incendit, omnia vincens. Amor etiam Cupido appellatur.
Georgius Ludovicus Borges
Vita
Georgius Ludovicus Borges familia opulenta in Bonaëropoli anno 1899 natus est. Pater, Georgius Gulielmus Borges, causidicus et docens philosophiae ac psychologiae erat et etiam varias narrationes et commentationes scripsit. Propter originem anglicam patris in familia Anglice et Hispanice loquebatur. Et fundamenta eruditionis pueri Georgii Ludovici in bibliotheca paterna magna iacebant. Mater autem, Leonora Acevedo Haedo, facultatibus artificiosis filiorum suorum plus favebat.
Amor (deus)
In fabula Amoris Psychesque, Cupido sagitta sese vulnerat, et Psychem amare incipit. Fabula perfecta, Cupido Psychem in matrimonium ducit.
Sextus Empiricus
Sextus Empiricus (Graece Σέξτος Ἐμπειρικός) fuit philosophus Graecus qui medio vel saeculo secundo exeunte floruisse videtur. Artem salutarem professus est. Scripsit Pyrrhoneion Hypotyposeon, libros tres, quibus omnem Scepticam rationem complexus est. Generalem Scepticismi tractationem absolvit libro primo, specialem libris secundo et tertio. Etiam undecim scripsit libros qui "adversus Mathematicos" inscribuntur; quibus libris est uberrimus philosophiae Graecorum fons.
Georgius Ludovicus Borges
Vita
Ab anno 1914 Georgius Ludovicus Borges septem annos Genavae in Helvetia egit, ubi linguas Germanicam, Latinam et Francogallicam didicit. Anno suo quinquagesimo lumen perdidit, sed auxilio amicorum ultra scribere potuit et anno 1955 praefectus bibliothecae civitatis Argentinae Bonaëropoli in urbe factus est.
Sextus Empiricus
Sextus semper Dogmaticos confutare, et eodem tempore aequalitatem contrariarum rationum ostendere conatus est. Cum duplici Dogmaticorum genere conflictandum erat: cum eorum, qui omnia, tum qui nihil comprehendi posse adseverebant. Igitur modo unius partis adfirmandi adrogantiam confutare debebat, modo alterius negandi temeritatem compescere. Et quas rationes modo profligaverat, easdem rursus suscipit, ut alteram partem repelleret.
Georgius Ludovicus Borges
Vita
Anno 1979 Borges Praemium Michaeli de Cervantes dicatum una cum Gerardo Diego accepit.
Bourguignon-sous-Montbavin
Bourguignon-sous-Montbavin est commune Francicum 140 incolarum (anno 2011) praefecturae Axonae in regione boreali Picardia.
Georgius Ludovicus Borges
Vita
Anno 1986 Genavae obiit.
Sextus Empiricus
In fastigio doctrinae suae posuit, ut ceteri philosophi sceptici, adsensum cohibere de omni re dubia ac incerta. Obtemperans humanae imbecillitati phaenomenorum et coactarum modo affectionum adsensum admittit.
Georgius Ludovicus Borges
Opus
Georgius Ludovicus Borges homo eruditionis amplissimae fuit. Sciit inter alia litteras mediaevales Europae, scientiam cabalisticam et orientis philosophiam litterasque classicas. Opus eius impletum est tectis significationibus huius thesauri notitiae. In multis narrationibus eius cogitationes philosophiae idealisticae reperiri possunt, velut in narratione praclarissima Tlön, Uqbar, Orbis Tertius, quae in volumine, quod inscribitur Ficciones, impressa est. Alia influentia in opum suum est traditio litterarum pastorum argentinorum (Hispanice: gauchos).
Sextus Empiricus
Doctrinae suae etiam pars orginis theoriarum Luciani Floridi et Ludovici Wittgenstein factae sunt.
Georgius Ludovicus Borges
Opus
Generaliter Borges scripsit opera brevia, raro plus quam decem aut quindecim paginarum, sed generis densi et acuti. In principio cursus scriptoris imprimis cogitationes in carmina direxit et cum amicis inclinationem litterarum argentinarum 'ultraismum' condidit. Opus posterius plus in narrationibus et commentariolis consistit.
Medelpadia
Medelpadia (Suecice: Medelpad) est provincia historica Sueciae.
Hempstead Comitatus
Hempstead Comitatus  (Anglice:   Hempstead County) est Arcansiae comitatus in Civitatibus Foederatis Americae   23587 incolarum (anno 2000). Comitatus, cuius caput est urbs Hope, die 15 Decembris 1818 creatus est. In hoc comitatu quasi decima pars incolarum (accurate 9.5 %) haud Anglice domu loquitur.
Necessitas
Necessitas est vis, qua cogimur aliquid facere aut omittere, fatum, necessitudo Propositio, si deficere non potest, necessaria esse dicitur.
Genera Necessitatum
Necessitas dividi potest secundum origines suas.
Necessitas logica
Cum negatio propositionis ullam legem logicae infitietur, necessaria logice esse dicitur. e.g. "Canis simul animal et non animal esse non potest."
Necessitas conceptualis
Propositio per significationem descriptionis necessaria facta est, necessitas conceptualis appellatur. e.g. "Triangulum tres angulos habet." In descriptione "triangulum" notitiones de "tribus angulis" continentur.
Necessitas metaphysica
Necessitas metaphysica, sive ampla necessitas logica  ex essentiis rerum oritur. e.g. "Canis est animal."
Necessitas naturalis
Necessitas naturalis, sive Necessitas nomologica ex legibus Physicis nascitur. e.g. "Canis salens cadit, sed non ascendit."